**„ÍZŐRZŐK” TÖRTELEN**

2007-ben két új sorozat indult a Duna Televízióban. Az egyik „Hagyományőrzők” címmel hazánk néprajzi értékeit hivatott bemutatni, az „Ízőrzők” pedig a régi magyar konyha hagyományos ízeit kutatja fel.

Közben érdekes és értékes emberekkel beszélgetnek, számtalan helyi értéket, látnivalót ajánlanak, és megmutatják azt a gasztronómiai tudást, amelyet anyáink-nagyanyáink még ismernek, de az őket követő nemzedékek már nem tanultak meg.

Júniusban Törtelre is ellátogatott a stáb, és két izgalmas napot tölthettünk együtt a forgatások során. Hálás köszönettel tartozunk Godó Tibor polgármester úrnak és Erdei László professzor úrnak, hogy bemutatták községünket, gazdaságát, történelmét, nevezetességeit. Nagy Istvánnak a mezei virágcsokor, gyógynövény dekoráción és az ízletes sajttálakon felül, hogy megismertette a Kákás tanösvény rejtelmeit. Köszönjük minden főzőnek (Bakos Jánosné, Demeter Bernadett, Kocsis Imréné, Megyesi Jánosné, Palástiné Demeter Zsuzsanna, Pásztor Ferencné, Sebők Olga, Minárovics Máté), a Nyugdíjas Klubnak, hogy munkájukkal, tudásukkal hozzájárultak a műsor és a finom étkek létrejöttéhez.

Tóth Gábornak és munkatársainak köszönjük a gyors intézkedést, a folyamatos logisztikát, szállításokat. Pásztor Jóska bácsinak a hanyományos tűzhelyet, a Falumúzeumnak a kiegészítő régi kincseket díszként.Végül, de nem utolsó sorban, köszönjük Antal Gábornak a lehetőséget, hogy helyszínként a Kákástónál forgathattunk volna. Sajnos az időjárás és a hatalmas mennyiségű eső hajnalra közbeszólt, így a Malom udvarán rögtönöztünk egy hagyományőzrő konyhát.

A forgatás második napja már a Sebők Mihály Mintatelepén telt. Köszönjük az itteni előkészületeket az egész Családnak és Minárovics Máténak a juhpörkölt szakszerű elkészítését, melyet még nagypapájától Misi bácsitól tanult.

A hímzett Törtel címeres kötényeket az Ezüstkéz Kft. készítette.

Déryné Művelődési Központ és Könyvtár

Senkei Rita

igazgató